કોઇ મોટુ જબરુ આયોજન હોય અને ધોધમાર વરસાદ વરસી રહયો હોય ત્યારે સૌ કોઇ આ કાર્યક્રમને પડતો મુકવાની સલાહ આપે અને કાર્યક્રમ અગર ચાલુ રહયો તો તેમા વરસાદને કારણે હાજરી સાવ પાંખી રહે પણ અમરેલીમાં યોજાયેલી દસ સહકારી સંસ્થાઓની વાર્ષિક સાધારણ સભામાં શ્રી અશ્ર્વીન સાવલિયાનું આયોજન જડબેસલાખ રહયું હતુ અને વરસતા વરસાદમાં પણ સાધારણ સભામાં પશુપાલકો ઉમટયા હતા જિલ્લાભરમાંથી દુધના ટેમ્પા જેવા વાહનો ઉપર પ્લાસ્ટીક બાંધીને પણ જિલ્લાભરમાંથી પાંચ હજાર ઉપરાંતની પશુપાલક બહેનો ઉમટી પડી હતી અને વરસતા વરસાદમાં સાધારણ સભામાં ઉમેટેલ સહકારી ક્ષેત્રના સભાસદોને જોઇને અમરેલીના મહેમાન બનેલા કેન્દ્રીય મંત્રી શ્રી નરેન્દ્રસિંહ તોમર પણ ભારે પ્રભાવિત થયા હતા.